CELEX: 32019D1330
Language: da
Date: 2019-08-05 00:00:00
Title: Det Europæiske Råds afgørelse (EU) 2019/1330 af 5. august 2019 om udnævnelse af Unionens højtstående repræsentant for udenrigsanliggender og sikkerhedspolitik

7.8.2019   
               
               
                  DA
               
               
                  Den Europæiske Unions Tidende
               
               
                  L 207/36
               
            
         DET EUROPÆISKE RÅDS AFGØRELSE (EU) 2019/1330
         af 5. august 2019
         om udnævnelse af Unionens højtstående repræsentant for udenrigsanliggender og sikkerhedspolitik
         DET EUROPÆISKE RÅD HAR —
         under henvisning til traktaten om Den Europæiske Union, særlig artikel 18, stk. 1, og
         ud fra følgende betragtninger:
         
                     (1)
                  
                  
                     Det Europæiske Råds afgørelse 2014/639/EU (1) udnævnte Unionens højtstående repræsentant for udenrigsanliggender og sikkerhedspolitik indtil den 31. oktober 2019.
                  
               
                     (2)
                  
                  
                     Unionens højtstående repræsentant for udenrigsanliggender og sikkerhedspolitik bør udnævnes for perioden fra afslutningen af den nuværende Kommissions tjenesteperiode til den 31. oktober 2024.
                  
               
                     (3)
                  
                  
                     Ved skrivelse af 26. juli 2019 har den valgte formand givet sit samtykke til udnævnelsen af Josep BORRELL FONTELLES til Unionens højtstående repræsentant for udenrigsanliggender og sikkerhedspolitik.
                  
               
                     (4)
                  
                  
                     I overensstemmelse med artikel 17, stk. 7, tredje afsnit, i traktaten om Den Europæiske Union godkendes formanden, Unionens højtstående repræsentant for udenrigsanliggender og sikkerhedspolitik og de øvrige medlemmer af Kommissionen samlet ved en afstemning i Europa-Parlamentet —
                  
               VEDTAGET DENNE AFGØRELSE:
         
            Artikel 1
            Josep BORRELL FONTELLES udnævnes til Unionens højtstående repræsentant for udenrigsanliggender og sikkerhedspolitik for perioden fra afslutningen af den nuværende Kommissions tjenesteperiode til den 31. oktober 2024.
         
         
            Artikel 2
            Denne afgørelse meddeles Josep BORRELL FONTELLES af formanden for Det Europæiske Råd.
            Den får virkning på dagen for meddelelsen.
         
         
            Artikel 3
            Denne afgørelse offentliggøres i Den Europæiske Unions Tidende.
         
         
            Udfærdiget i Bruxelles, den 5. august 2019.
            
               
                  På Det Europæiske Råds vegne
               
               D. TUSK
               
                  Formand
               
            
         
         
            (1)  Det Europæiske Råds afgørelse 2014/639/EU af 30. august 2014 om udnævnelse af Unionens højtstående repræsentant for udenrigsanliggender og sikkerhedspolitik (EUT L 262 af 2.9.2014, s. 6).